Document ID: 31994R0258

KOMISSION ASETUS (EY) N:o 258/94,
annettu 3 päivänä helmikuuta 1994,
sianliha-alan erityisen vientituen myöntämisen yksityiskohtaisista soveltamissäännöistä tiettyihin kolmansiin maihin suuntautuvassa viennissä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75(1), sellaisena kuin se on viimeksi muutettuna asetuksella (ETY) N:o 1249/89(2), ja erityisesti sen 15 artiklan 6 kohdan ja 22 artiklan,
ottaa huomioon vientituen myöntämistä ja sen määrän vahvistamisperusteita koskevista yleisistä säännöistä sianliha-alalla 29 lokakuuta 1975 annetun neuvoston asetuksen (ETY) N:o 2768/75(3) ja erityisesti sen 7 artiklan 3 kohdan,
sekä katsoo, että
Venäjän federaation, Ukrainan ja Valkovenäjän tiettyjen sianliha-alan tuotteiden määrien ostoa yhteisöstä olisi helpotettava; tämän vuoksi olisi säädettävä erityisen vientituen myöntämisestä näiden määräpaikkojen osalta sikäli kuin tiettyjä edellytyksiä noudatetaan,
poiketen siitä, mitä vientituen ennakkovahvistustodistusten järjestelmän soveltamista koskevista erityisistä yksityiskohtaisista säännöistä sianliha-alalla 18 päivänä kesäkuuta 1984 annetun komission asetuksen (ETY) N:o 1700/84(4), sellaisena kuin se on viimeksi muutettuna asetuksella (ETY) 2440/89(5), 1 ja 2 artiklassa säädetään, on tarpeen määrätä vientituen ennakkovahvistamisesta valvontatarkoituksessa ja nostaa vakuuden määrää; ennakkovahvistushakemusten jättämisen päättymispäivä olisi vahvistettava toimien nopeuttamiseksi,
on suotavaa jättää erityisen vientituen myöntämisen ulkopuolelle sellaiset tuotteet, jotka ovat hyötyneet yksityisen varastoinnin tuen myöntämisen erityisistä edellytyksistä sianliha-alalla 19 päivänä maaliskuuta 1993 annetulla komission asetuksella (ETY) N:o 650/93(6) käyttöönotetusta yksityisen varastoinnin tuesta, jotta vältettäisiin kahden toimenpiteen perusteeton kasautuminen samalle tuotteelle,
olisi säädettävät tarvittavista toimenpiteistä 40 000 tonnin kokonaismäärän noudattamisen varmistamiseksi talousarvioon liittyvistä syistä ja vahvistettava ennakkovahvistushakemusten tekemistä koskevat yksityiskohdat,
toimijoiden hyväksi olisi säädettävä, että todistushakemus voidaan peruuttaa vähennyskertoimen vahvistamisen jälkeen, ja
tässä asetuksessa säädetyt toimenpiteet ovat sianlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1 CN-koodeihin 0203 11 10 ja 020321 10 kuuluville tuotteille myönnetään erityistä vientitukea, kun seuraavat edellytykset täyttyvät:
a) tuotteet on vietävä kulutukseen Venäjän federaatioon, Ukrainaan tai Valkovenäjälle;
b) poiketen siitä, mitä asetuksen (ETY) N:o 1700/84 1 artiklan 1 kohdassa ja 2 artiklassa säädetään, viejän on haettava vientituen ennakkovahvistamista ja vientituen ennakkovahvistustodistuksiin liittyvän vakuuden määräksi on vahvistettava 30 ecua 100 kilogrammaa kohden;
c) tuotteet eivät ole hyötyneet komission asetuksella (ETY) N:o 650/93 käyttöönotetun yksityisen varastoinnin tuesta;
d) todistus- ja ennakkovahvistustodistushakemuksen 20 kohdassa on oltava jokin seuraavista maininnoista:
- "Venäjä, Ukraina, Valkovenäjä",
- "......",
e) todistus velvoittaa viemään johonkin d alakohdassa mainituista maista,
f) ennakkovahvistustodistuksen 22 kohdassa on oltava jokin seuraavista maininnoista:
- "Erityinen vientituki Venäjä, Ukraina, Valkovenäjä, asetus (EY) N:o 258/94",
- "......".
2 Edellä a, b, c ja e alakohdassa tarkoitetut edellytykset ovat komission asetuksen (ETY) N:o 2220/85(7) 20 artiklassa tarkoitettuja pääasiallisia vaatimuksia.
2 artikla
Edellä 1 artiklan 1 kohdan b alakohdassa tarkoitettuja hakemuksia jätettäessä viejän on esitettävä ilmoitus 1 artiklan 1 kohdan c alakohdassa tarkoitetun edellytyksen noudattamisesta.
3 artikla
1 Edellä 1 artiklan 1 kohdan b alakohdassa tarkoitetut ennakkovahvistustodistushakemukset on jätettävä toimivaltaiselle viranomaiselle kunkin viikon maanantaina ja tiistaina.
2. Poiketen siitä, mitä asetuksen (ETY) N:o 1700/84 5 artiklan ensimmäisessä luetelmakohdassa säädetään, jäsenvaltioiden on annettava komissiolle tiedoksi kunkin viikon keskiviikkona luettelo niistä vientituen ennakkovahvistustodistuksista, joita on haettu 1 alakohdassa tarkoitettujen kahden päivän aikana siten, että ne ilmoittavat tämän asetuksen numeron.
4 artikla
Jos kokonaismäärä, jonka osalta ennakkovahvistustodistuksia on haettu, saavuttaa 40 000 tonnia, komissio voi toteuttaa tarvittavia toimenpiteitä säädetyn määrän noudattamisen varmistamiseksi ja erityisesti:
- päättää todistusten antamisen lopettamisesta,
- ilmoittaa tietystä päivämäärästä alkaen jätetyt hakemukset hylätyiksi,
- vahvistaa yhdenmukaisen vähennysprosentin määrille, jotka ovat tietystä päivämäärästä alkaen tehtyjen hakemusten kohteena.
5 artikla
Jos komissio käyttää 4 artiklan kolmannessa luetelmakohdassa säädettyä mahdollisuutta, viejä voi peruuttaa todistushakemuksensa kymmenen työpäivän kuluessa yhtenäisen vähennysprosentin julkaisemisesta Euroopan yhteisöjen virallisessa lehdessä, jos tämän prosentin soveltaminen johtaa 20 tonnia pienemmän määrän vahvistamiseen. Siihen liittyvä takuu on välittömästi vapautettava.
6 artikla
Tämä asetus tulee voimaan 14 päivänä helmikuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 3 päivänä helmikuuta 1994.

Labels: 3
17
5